Urban, Miroslav, poslanec NR SR (2022-11-11):
Ďakujem za slovo, pán predsedajúci. Vážené pani poslankyne, vážení páni poslanci, myslím, že sa už o týchto výpovediach a tej konfrontácii lekárov verzus vláda povedalo celkom dosť. Ja by som, ja obdivujem taký stoický, pokojné správanie pána ministra zdravotníctva a pričom ja si veľmi dobre uvedomujem, že pán minister zdravotníctva veľmi dobre vie, že pokiaľ sa nedohodne s Lekárskym odborovým združením, tak od toho 1. decembra dôjde na Slovensku ku katastrofe. Neviem, či minister financií a minister vlády sú uzrozumení, k čomu môže dôjsť od 1. decembra a s vaším postojom ako vládnych poslancov nemôžte jednoducho vyhrať. Tento súboj nemôžte vyhrať a nakoniec to prehrá, prehrajú obyvatelia Slovenska. Tie výpovede lekárov a požiadavky LOZ-u prispeli k tomu, že vlastne tie problémy v zdravotníctve sa začali vôbec riešiť, to ste uznali aj vy sám, že začalo sa diskutovať o nových medikoch, o štruktúre, ako sa majú vzdelávať medici. Začalo sa diskutovať viacej o tom DRG systéme, ktorý už je asi jedenásť rokov v pláne, že sa dorieši. A len vďaka týmto výpovediam sa začalo k tomu možno už tak serióznejšie pristupovať, čo je chvályhodné. Ľudia od štátu vyžadujú len pár základných funkcií, aby spĺňal. Aby zabezpečil obyvateľom Slovenska bezpečnosť, adekvátnu zdravotnú starostlivosť, sociálnu starostlivosť a dobré školstvo. To zdravotníctvo pokiaľ nefunguje, tak ten štát je jednoducho nefunkčný. Spomínal sa tu covid epidémia, ktorú pán Heger zhodnotil, že sme ju zvládli dobre. No ja si to vôbec nemyslím. Naopak, tá covid katastrofa, ktorá tu prebehla, poukázala na to, že naše zdravotníctvo nie je v dobrom stave a bolo to naozaj na škodu, že takúto zdravotnú tému tu epidémiu riešili politickými vyhláseniami, politickými rozhodnutiami nešťastne pán Matovič, potom neskôr pán Heger. Bolo to naozaj politicky zneužité. Reálne platby za hospitalizáciu, ten systém DRG hovorí sa o tom už naozaj desať rokov, nefunguje to, nie je na tom nič také zlé a myslím, že by to prospelo zdravotníctvu, kvalite zdravotnej starostlivosti. Len či na to máme. To je dôležitá otázka, či sme schopní vôbec pokryť naším rozpočtom ceny za hospitalizácie také reálne, aké sú. Ťažko povedať, že či vláda mala záujem tento problém riešiť. Spomeniem, že tento rok bol predkladaný návrh, kedy sa z tohto DRG systému chcela vyčleniť starostlivosť o paliatívnych pacientov. Paliatívne oddelenia nechceli do tohto systému spadať, vedeli veľmi dobre prečo, lebo chceli v prvom rade byť ziskové a zarábať. Takže tu niekedy môže človek aj naozaj pochybovať, či ste vôbec chceli ten DRG systém zreálniť do praxe. To, že zdravotníctvo treba dofinancovať, to je pochopiteľné. Tie platby za poistencov štátu sú nízke, už sa to spomínalo, 35 euro, v Čechách 70 eur, to jednoducho takýto obrovský rozdiel voči Čechom, pričom tie náklady na liečbu, na zdravotnú starostlivosť, na zdravotníkov sú obdobné, tak ako na Slovensku, tak v Čechách, tak toto jednoducho nemôže Slovensko ustáť. V tom memorande alebo teda v tom uznesení o krízovej situácii v zdravotníctve sa hovorí aj o úprave normatív počtu zdravotníkov, to je všetko fajn, ale je to, samozrejme, na dlhší čas. Ale treba si stanoviť nejaké reálne ciele. Takisto aj tá úprava kompetencií áno, však nemusíme vymýšľať, čo už je dávno vymyslené. Nemusíme vymýšľať koleso, však sa stačí pozrieť, ako to funguje v zahraničí v západných, v západoeurópskych krajinách, aké kompetencie majú zdravotné sestry a podobne a z toho sa poučiť, a to implementovať možno do našich zákonov. Jediné, čo sa teda pravdepodobne splní zatiaľ z toho memoranda, je to nepeňažné plnenie, ktoré by sa malo zrušiť o mesiac. Dúfam, ale to neni až taká zásadná vec, na ktorej by sa nejaká dohoda alebo nedohoda s lekármi mala zrútiť. Hovorilo sa o vzdelávaní a naozaj som rád, že v podstate len vďaka tejto iniciatíve Lekárskeho odborového združenia začala vláda riešiť, že sa konečne stretli aj s dekanmi lekárskych fakúlt. Síce pán minister financií prišiel s bludom, že od budúceho roku zvýšia počet medikov o 500, pričom sám dobre vie, že na to nie sú ani kapacity, nie sú ani vyučujúci, nie sú ani technické alebo zabezpečenie, internáty a podobne, aby sme také veľké množstvo slovenských lekárov prijali. Tie počty sú možno rádovo desiatkach, tak ako to tvrdia dekani lekárskych fakúlt. Čiže tie bombastické vyhlásenia, facebookové, Igora Matoviča sú absolútne nezmyselné. Ďalšou požiadavkou v tom uznesení je, samozrejme, zabezpečiť, čaká nás optimalizácia siete nemocníc tak, aby sme neboli prekvapení, že ak sa nejaké oddelenia zrušia, plánujú sa zrušiť nejaké tisícky akútnych lôžok v menších nemocniciach, aby sme neboli prekvapení, že čo s týmito pacientami, keď sa zrušia niekde oddelenia, aby vedeli, kde majú pacienti ísť, že ich tam čaká kvalitný personál, že tam je to zariadenie vybavené personálne aj technicky, materiálno-technicky, aby sa nestalo to, že ten pacient sa jednoducho stratí a nebude vedieť, kde má ísť. Tie podmienky, väčšinou to piár, ktoré si robila SaS-ka a pani Cigániková, skončilo viac-menej tak, že lekárom ide len o mzdy, o mzdy a o nič iné. A na tomto ako jednoducho končí, lekári chcú viacej zarábať. Neni to len o tých mzdách. A vôbec to nie je možno o tých mzdách. Je to o pracovných podmienkach. Pán poslanec krúti hlavou. Uvedomte si, že lekárov a vôbec zdravotníkov musíte motivovať nejako, aby tu zostali. Čo im Slovensko ponúka? Ponúka im to, že tu majú nejaké rodinné zázemie. Majú tu rodiny, tí možno že neodídu. Ale skúste lekárovi, ktorý skončí, ktorý praxuje po západnej Európe, ktorý je šikovný a povedzte mu, poďte robiť do tejto starej plesnivej nemocnice za nejaký násobok priemernej mzdy. Akú má motiváciu? Keď je šikovný a má naozaj, je zdatný aj jazykovo, tak taký lekár tu jednoducho nezostane. A keď už sa aj tie mzdy, keď by som o hovoril o tých mzdách, ja myslím, že aj zvýšenie miezd vyvoláva, vyvolá samotnú konkurenciu medzi zdravotníkmi a tá samotná konkurencia zvýši aj kvalitu zdravotníkov, ktorí zostanú pracovať na Slovensku a zostanú pracovať v nemocniciach. Pretože, ak lekár si urobí svoju nejakú atestáciu a vidí, že koľko zarába v nemocnici a vie, že ako súkromník môže zarobiť na ambulancii súkromnej viac, niekedy aj rádovo viac, tak v tej nemocnici jednoducho neostane alebo pôjde robiť na vyššie pracovisko do nejakého centra. Takže aj zvýšenie miezd prispeje k lepšej konkurencii a kvalite zdravotníkov. Nehovorte mi o tom, že aká, že aj tá kvalita zdravotníkov vo všetkých tých profesiách klesá za tie roky, pretože ak sú šikovné aj zdravotné sestry alebo aj lekári, tak oni odchádzajú. Naozaj je to tak. Ja viem, že sme v krízovej dobe, ale ak sa teda zvyšovali, máme čoraz vyšší rozpočet a nie sme schopní zabezpečiť tú zdravotnú starostlivosť alebo uprednostňujeme iné sféry, uprednostňujeme nákup zbraní, kde vieme behom týždňa rozhodnúť o tom, že nakúpime zbrane za miliardy eur a nemáme peniaze na zdravotníctvo, no tak povedzme pacientom, povedzme obyvateľom Slovenska, že, bohužiaľ, nemáme na zdravotnú starostlivosť na európskej úrovni. No povedzte im to. Povedzte, nie sme schopní zabezpečiť ústavnú zdravotnú starostlivosť na európskej úrovni, nie sme schopní vám poskytnúť ambulantnú starostlivosť u praktických lekárov, pediatrov. To si nikto nedovolí. Ale pritom, pokiaľ nedôjde naozaj k navýšeniu rozpočtu a akceptácii týchto požiadaviek LOZ-u, tak tomu nemôžme očakávať, že sa bude tá zdravotná starostlivosť zlepšovať. Veľmi populárne bolo hovoriť o tom, že koľko máme neodvrátiteľných úmrtí pred voľbami. Koaličné strany mali také fascinujúce návrhy, každý rok postaviť jednu nemocnicu. Nič sa nerealizuje. Neodvrátiteľné úmrtia sme medzi najhoršími vo V4 a vôbec v Európe. Nemáme ani len šancu sa priblížiť k takým dobrým štatistikám, ako majú povedzme Česi, a pritom je to krajina, s ktorou sme boli dlho v spoločnom štáte. Ak si myslíte, že sa vám podarí túto krízu odvrátiť núdzovým stavom alebo mimoriadnou situáciou, kedy nariadite lekárom pracovnú povinnosť, to je čistý nezmysel. To vám jednoducho nevyjde. Takže určite na tejto vláde je aj na poslancoch, aby ste sa snažili dohodu s Lekárskym odborovým združení. Videl som, že bolo minulý týždeň memorandum, to nebolo akceptované LOZ-om. LOZ má svoje memorandum, dneska sa teda zmenilo to memorandum. Ja myslím, že v pondelok sa zase po stretnutí s predstaviteľmi LOZ príde nové memorandum, v utorok nové ďalšie a ďalšie. Ďakujem.